Ann Petry

Ann PETRY (n. la 12-an de oktobro 1908 en Old Saybrook, Konektikuto ; m. la 28-an de aprilo 1997) estis usona verkistino, kies verkaro estas konsiderata parto de la tiel nomata afrik-usona literatura movado. Ŝia debuta romano, "The Street" (La Strato, 1946), la unua romano de afrik-usona virino,  kiu vendis pli ol 1 milionon da ekzempleroj. "Ann Petry", AALBC.com.McKay, p. 127.

Ĝi temas pri solpatrino kaj okazas en Harlemo. En ĝi, la ĉefrolulo luktas por akcepteblaj vivkondiĉoj por si mem kaj sia filo, sed malsukcesas pro koruptaj strukturoj, kiuj disvolviĝis en malstabile vivanta komunumo. La dua romano, *Country Place* (Landa Loko), estis publikigita en 1947. En ĝi, Petry prezentas la medion en fikcia malgranda urbo en Nov-Anglio ĉe la fino de la Dua Mondmilito, kiu estas karakterizita per rasismo, klasdiferencoj, antaŭjuĝoj, klaĉo kaj seniluziigitaj atendoj. La tria romano de Petry, el 1953, *The Narrows* (La Mallarĝejo), klarigas rilaton inter afrik-usona viro kaj edziniĝinta blanka virino kaj la reagon de la socio al ĝi, kun Petry denove priskribante ĉiutagan rasismon kaj klasajn barojn nuancite.

Ann Petry estis inkludita en la antologio Daughters of Africa, eldonita de Margaret Busby en Londono kaj Novjorko en 1992. 

 Referencoj 

 Eksteraj ligiloj 

 Ann Petry paperoj. Mugar Monumenta Biblioteko Boston, Massachusetts
 Ann Petry Manuskriptoj. Howard Gottlieb Arkiva Esplora Centro
 Ann Petry Manuskriptoj. James Weldon Johnson Kolekto en la Yale Kolekto de usona Literaturo, Beinecke rara libro kaj manuskripta Biblioteko.

Kategorio:Usonaj verkistoj
Kategorio:Verkistinoj